Ma yella nuɣal-d ɣer imyura-nneɣ ad d-nnaf llan wid i d-yefkan tamuɣli yemgaraden ɣef tin n sin-agi ibaraniyen, Hanoteau d Bourdieu gar-asen yella Djellaoui Mohammed idyefkan tamuɣli-s ɣer tmeṭṭut taqbaylit, isebggen-d azal i t-seɛa tmeṭṭut di tmeṭṭi.Imi tameṭṭut taqbaylit ɣef urgaz-is kan i tettkel seg ass-nni mi ara tefeɣ axxam n imawlan-is ara teddari tacḍat n urgaz-is imi yettḥarab fella-s. Tameṭṭut id lessas i ɣef issen-d uxxam terfed uger n tezmert-is, aṭas i yettɛedin fella-s i wakken kan ad tḥareb ɣef uxxam-is d warraw-is akken i dyenna Djellaoui Mohammed deg awal-is: ‹‹ Tameṭṭut d tafat di ṭṭlam yeḍwan akk imukan anda i tettili ››8.